**Hysbysiad Preifatrwydd – Contractau Consesiwn**

**1. Pam ydym ni’n casglu a chadw eich gwybodaeth bersonol?**

Casglwn a defnyddiwn eich gwybodaeth bersonol fel y gallwn ei defnyddio i ystyried eich cais i fynd ar ôl consesiwn masnachu mewn safle arbennig yn Sir Benfro.

Caiff eich data eu prosesu:

* Oherwydd bod angen gwneud hynny i gyflawni contract

Ni fyddwn yn prosesu unrhyw ‘ddata categorïau arbennig’ (tarddiad hiliol neu ethnig, barnau gwleidyddol, crefyddol neu gredau athronyddol neu aelodaeth undeb llafur a phrosesu data genetig neu fiometrig, iechyd a bywyd rhywiol a chyfeiriadedd rhywiol).

**2. Sut gaiff gwybodaeth amdanoch chi ei defnyddio.**

Bydd y wybodaeth a ddarparwch yn cael ei phrosesu’n unol â Rheoliad Diogelu Data Cyffredinol 2016 a Deddf Diogelu Data 2018, [Offeryn Statudol 2016 Rhif 273](http://www.legislation.gov.uk/uksi/2016/273/contents/made), Rheoliadau Contractau Consesiwn 2016 a Chyfarwyddeb yr UE 2014/23/EU ar Ddyfarnu Contractau Consesiwn.

* *Caiff y data eu rhannu’n unig gyda’r bobl a orchmynnwyd i hwyluso’r contract.*
* *Cadarnhau pwy ydych chi a/neu eich busnes, a allai gynnwys ymchwiliadau i statws credyd.*
* *Ni fyddwn yn gwerthu gwybodaeth bersonol a gasglwyd drwy’r ffurflen hon nac yn defnyddio eich gwybodaeth bersonol at unrhyw ddibenion heblaw’r rhai a nodwyd uchod.*

Byddwn yn gwneud unrhyw ddatgeliadau sy’n ofynnol yn ôl y gyfraith a gallwn hefyd rannu’r wybodaeth hon gyda chyrff eraill sy’n gyfrifol am ddatgelu / atal twyll / trosedd neu sy’n archwilio / gweinyddu arian cyhoeddus i sicrhau bod arian yn cael ei dargedu a’i wario yn y ffordd fwyaf priodol a chost-effeithiol. Er mwyn cyflawni hyn, fe all gwybodaeth gael ei rhannu gydag adrannau mewnol eraill yng Nghyngor Sir Penfro ac Archwilydd Cyffredinol Cymru.

Ni fyddwn yn gwneud unrhyw ddatgeliadau i eraill ar gyfer marchnata.

Bydd eich data’n ddiogel a chydgyfrinachol bob amser a byddwn yn casglu’n unig y wybodaeth bersonol sy’n ofynnol i ddarparu ein gwasanaeth i chi.

**3. Am faint fyddwn ni’n cadw eich gwybodaeth?**

Byddwn yn cadw’r wybodaeth a roddwyd i ni am holl gontractau yn ystod y contract a ddyfarnwyd ac am gyfnod o chwech o flynyddoedd ariannol llawn yn dilyn terfyniad y contract. Bydd gwybodaeth amdanoch yn cael ei gwared yn ddiogel pan nad oes ei hangen mwyach.

* Hawl i **beidio â bod yn destun penderfynu a phroffilio awtomatig** (oni bai y seiliwyd prosesu ar gydsyniad, rhwymedigaeth gyfreithiol, gwarchod buddiannau hanfodol, gwaith cyhoeddus neu fuddiannau dilys).

**4. Mynediad at fy ngwybodaeth bersonol?**

Gallwch gael gwybod p’un ai a ydym yn dal unrhyw wybodaeth bersonol amdanoch chi trwy wneud cais gwrthrych am wybodaeth o dan Reoliad Diogelu Data Cyffredinol 2016 a Deddf Diogelu Data 2018. I wneud cais am unrhyw wybodaeth bersonol gallem ni fod yn ei dal amdanoch, bydd angen i chi gysylltu â:

Tîm Mynediad at Gofnodion

Cyngor Sir Penfro

Neuadd y Sir

Hwlffordd

SA61 1TP

[accesstorecords@pembrokeshire.gov.uk](mailto:accesstorecords@pembrokeshire.gov.uk) Ffôn: 01437 775798

**5. Eich Hawliau.**

O dan Reoliad Diogelu Data Cyffredinol 2016 a Deddf Diogelu Data 2018, fel unigolyn, mae gennych hawliau y gallwch chi eu harfer yn gysylltiedig â’r wybodaeth rydym ni’n ei dal amdanoch. Ni fydd yr holl hawliau yn berthnasol, bydd hynny’n dibynnu ar y sail gyfreithiol dros brosesu eich data.

* Hawl i gael **gwybod** – mae gan unigolion hawl i gael gwybod am gasglu a defnyddio eu data personol; mae hwn yn ofyniad eglurder allweddol dan RhDDC
* Hawl **mynediad** – mae gennych hawl i ofyn am fynediad at, a chopi o, wybodaeth a ddaliwn amdanoch
* Hawl i **gywiro** – mae gennych hawl i ofyn i’ch gwybodaeth gael ei chywiro
* Fe all hawl i **gyfyngu** ar brosesu fod yn berthnasol – gallwch ofyn i ni roi’r gorau i brosesu eich data personol ond fe all hyn oedi neu ein hatal rhag cyflenwi gwasanaeth i chi. Byddwn yn ceisio cydymffurfio â’ch cais ond efallai y bydd angen i ni ddal neu brosesu gwybodaeth i gydymffurfio â’n dyletswyddau cyfreithiol
* Hawl i **wrthwynebu** – nid yw hon yn hawl ddiamod a bydd yn dibynnu ar y rheswm dros brosesu eich gwybodaeth bersonol
* Hawl i **beidio â bod yn destun penderfynu a phroffilio awtomatig.**

**6. Cwynion neu Ymholiadau.**

Mae Cyngor Sir Penfro yn ymdrechu i gyrraedd y safonau uchaf wrth gasglu a defnyddio gwybodaeth bersonol. Am y rheswm hwn, rydym yn cymryd unrhyw gŵynion a gawn am y mater hwn o ddifrif. Os bydd pobl o’r farn bod casglu neu ddefnyddio gwybodaeth gennym yn annheg, yn gamarweiniol neu’n amhriodol, rydym yn eu hannog i ddwyn hyn i’n sylw ni.

Nid yw’r hysbysiad preifatrwydd hwn yn darparu manylion cyflawn am bob agwedd ar gasglu a defnyddio gwybodaeth bersonol gennym. Fodd bynnag, byddem yn hapus i ddarparu unrhyw wybodaeth neu esboniad ychwanegol y mae ei angen. Anfonwch unrhyw geisiadau am hyn at y cyfeiriad isod:

Jo Hendy, Swyddog Diogelu Data

Cyngor Sir Penfro

Neuadd y Sir

Hwlffordd

SA61 1TP

E-bost: [dataprotection@pembrokeshire.gov.uk](mailto:dataprotection@pembrokeshire.gov.uk) Ffôn: 01437 764551

Os hoffech gwyno am y ffordd rydym ni wedi prosesu eich gwybodaeth bersonol, gallwch gysylltu â Swyddfa’r Comisiynydd Gwybodaeth, sef y corff statudol sy’n goruchwylio cyfreithiau diogelu data:

Information Commissioner’s Office

Wycliffe House

Water Lane

Wilmslow

SK9 5AF

E-bost: [casework@ico.org.uk](mailto:casework@ico.org.uk) Ffôn: 0303 123 1113 / 016 2554 5297 (Cymraeg)

**7. Newidiadau i’r hysbysiad preifatrwydd hwn.**

Rydym yn adolygu’n hysbysiad preifatrwydd yn rheolaidd.